Document ID: /fineweb-2-swissfilter-quality_10-filterrobots/filtered/05600.jsonl.gz/58

Psihijatrijska ordinacija
Dr. med. univ. Esmera Sadiković
Psihijatrijska ordinacija Dr. med. Esmera Sadiković se nalazi na Badenerstrasse 595 u Zürich-u na samo par koraka od tramvajske stanice Kappeli.Smješteni smo u novoizgradjenom objektu na 4. spratu. Prostorije su moderno i funkcionalno uredjene te dobro osvjetljene dnevnom svjetlošću, stvarajući tako ugodan ambijent i relaksirajuci za pacijente i osoblje.
Ordinacija je osnovana 2013. godine s ciljem pružanja visokokvalitetne psihijatrijske i psihoterapeutske pomoći. Od tada, uspješno smo tretirali veliki broj pacijenata s različitim psihičkim oboljenjima.
U centru našeg pristupa mentalnom zdravlju je pacijent kao jedinstvena osoba sa svojim specifičnim potrebama, izazovima i životnim okolnostima. Smatramo da je ključno da pacijent, kao osoba koja traži stručnu pomoć, uvijek bude u centru pažnje. Njegove potrebe, očekivanja i ciljevi se pažljivo razmatraju u svakoj fazi terapijskog procesa.
Osim toga, kontinuirano se stručno usavršavamo kroz različite edukacije i seminare kako bismo pružili najnovije i najefikasnije tretmane.